Animal Politics EU

Η **Animal Politics EU** (APUE), πρώην Euro Animal 7, είναι μια ευρωπαϊκή πολιτική συμμαχία για τα δικαιώματα των ζώων. Η ιδεολογία των κομμάτων που συμμετέχουν στη συμμαχία θεωρείται αριστερή, καθώς τάσσονται υπέρ της ενίσχυσης των συστημάτων κοινωνικής πρόνοιας τονίζοντας την ανάγκη καταπολέμησης των κοινωνικών ανισοτήτων και επικρίνοντας ανοιχτά το καπιταλιστικό οικονομικό σύστημα. Η συμμαχία κρίνει ότι η συμπόνια για τα ζώα θα πρέπει να επεκτείνεται και σε κοινωνικοοικονομικά ζητήματα, δηλώνοντας ότι υπάρχει «ηθική υποχρέωση να προστατεύονται ή να φροντίζονται τα πιο αδύναμα πλάσματα και να δίνεται «φωνή σε όσους δεν έχουν» - όχι μόνο στα ζώα αλλά και στους ανθρώπους με σοβαρούς περιορισμούς, στα παιδιά και ενδεχομένως στους φτωχούς και στις μειονότητες που υφίστανται καταπίεση και διακρίσεις». 

## Ιστορία
Ιδρύθηκε το 2019 από διάφορα ευρωπαϊκά κόμματα για τα δικαιώματα των ζώων και καταρτίστηκε ένα ευρωπαϊκό μανιφέστο για τα δικαιώματα των ζώων. Σήμερα έχει τρεις αντιπροσώπους στο Ευρωπαϊκό Κοινοβούλιο, την Άνια Χάζεκαμπ του *Partij voor de Dieren*, τον Στέφαν Εκ του *Partei Mensch Umwelt Tierschutz* και τον Φρανσίσκου Γκερέιρου του *Pessoas-Animais-Natureza*.

## Ευρωπαϊκό Μανιφέστο για τα ζώα
Στις 4 Απριλίου 2019 δημοσιεύτηκε το *Ευρωπαϊκό Μανιφέστο* *για τα ζώα*  το οποίο είναι το πρώτο μανιφέστο για τα δικαιώματα των ζώων στην ιστορία. Περιέχει τις κοινές προτεραιότητες που επιδιώκουν τα ευρωπαϊκά κόμματα που ασχολούνται με τα δικαιώματα των ζώων και συγκεκριμένα τις ακόλουθες: 

* Ενίσχυση της ηθικής και νομικής θέσης των ζώων
* Βελτίωση της καλής διαβίωσης των ζώων που εκτρέφονται για γεωργικούς σκοπούς και εξασφάλιση της ορθής εφαρμογής της νομοθεσίας για την καλή διαβίωση των ζώων σε όλα τα κράτη μέλη της ΕΕ
* Σταδιακή εξάλειψη των γεωργικών πρακτικών που είναι επιβλαβή για τα ζώα και ο αναπροσανατολισμός των επιδοτήσεων της ΕΕ μακριά από τον τομέα της εντατικής κτηνοτροφίας προς μία βιώσιμη, φυτική και βιολογική γεωργία
* Διακοπή της σκληρής μεταφοράς μεγάλων αποστάσεων ζωντανών ζώων εντός και εκτός της ΕΕ
* Διακοπή της υπεραλίευσης εντός και εκτός των ευρωπαϊκών υδάτων
* Κατάργηση των δοκιμών σε ζώα με δεσμευτικούς στόχους για μείωση και αντικατάσταση των ζώων, σε συνδυασμό με κίνητρα για εναλλακτικές μεθόδους δοκιμών
* Εξάλειψη των νομικών παρεκκλίσεων και επιδοτήσεων για τις αποκαλούμενες πολιτιστικές και θρησκευτικές παραδόσεις που περιλαμβάνουν την βία απέναντι στα ζώα, όπως οι ταυρομαχίες, η σφαγή χωρίς αναισθητοποίηση και η παραγωγή φουά γκρα
* Καταπολέμηση του παράνομου εμπορίου οικόσιτων ζώων στην ΕΕ και διακοπή της βάρβαρης αντιμετώπισης των αδέσποτων γατών και των σκύλων στην Ευρώπη
* Εφαρμογή απαγόρευσης κυνηγιού και απαγόρευση της εισαγωγής τροπαίων άγριας πανίδας
* Κλείσιμο όλων των εκτροφείων ζώων για γούνα στην Ευρώπη και απαγόρευση των εισαγωγών γούνας από τρίτες χώρες
* Αφαίρεση από την αγορά επικίνδυνων φυτοφαρμάκων και χημικών ουσιών που προκαλούν ενδοκρινικές διαταραχές 
* Καταπολέμηση της κλιματικής αλλαγής και στροφή προς έναν τρόπο ζωής με βάση την κατανάλωση τροφίμων φυτικής προέλευσης
* Μείωση των εκπομπών CO2 για τις επιχειρήσεις και επιτάχυνση της πλήρους μετάβασης στις ανανεώσιμες πηγές ενέργειας
* Καθιέρωση αποτελεσματικών και προσβάσιμων δημόσιων συγκοινωνιών ως εναλλακτική λύση στα αεροπορικά ταξίδια

## Κόμματα

## Ιταλικό κόμμα για τα δικαιώματα των ζώων
Μέλος της Ιταλίας του Animal Politics EU, που συμμετέχει στο ευρωαπαϊκό μανιφέστο για τα ζώα, είναι το *Partito Animalista Italiano*, το οποίο ιδρύθηκε το 2006 από τον δικηγόρο και ακτιβιστή για τα δικαιώματα των ζώων Cristiano Ceriello, σκηνοθέτη πολλών ντοκιμαντέρ για τα ζώα όπως το *Caccia SpA* και το *Vegetarian Party*. 

Οι κύριοι στόχοι του Partito Animalista Italiano είναι η Απελευθέρωση των Ζώων και η καταπολέμηση της υπερθέρμανσης του πλανήτη. Στις ευρωεκλογές του 2019 κέρδισε το 0,6% των ψήφων  . 

Παρόλο που το Partito Animalista δεν εξέλεξε βουλευτές λόγω του ορίου του 4%, ασχολείται με την υπόθεση παρουσιάζοντας, μετά από προσφυγή, τους "δικηγόρους AntiItalikum" υπό τη διεύθυνση του δικηγόρου Felice Besostri ο οποίος στο παρελθόν έχει ήδη ακυρώσει τους εκλογικούς νόμους όπως το "Porcellum" και το "Italicum", οι οποίοι πιστεύουν ότι το όριο του ποσοστού εκλογής αντιβαίνει στις νέες διατάξεις της Συνθήκης της Λισαβόνας και του Χάρτη Θεμελιωδών Δικαιωμάτων της Ευρωπαϊκής Ένωσης. Η προσφυγή το 2020 θα αποφασιστεί από το Συμβούλιο της Επικρατείας. Σε περίπτωση αποδοχής, το Partito Animalista  θα δικαιούται μία από τις τρεις πρόσθετες έδρες που θα ανατεθούν στην Ιταλία μετά την ολοκλήρωση του Brexit, από τις Βορειοανατολικές, Κεντρικές και Νότιες Περιφέρειες. Λαμβάνοντας υπόψη το πώς από όλους αυτούς τους τρεις ο Cristiano Ceriello ψηφίστηκε περισσότερο από όλους τους υποψήφιους του Partito Animalista, σε περίπτωση αποδοχής της νέας προσφυγής των "δικηγόρων AntiItalikum" για τις Ευρωεκλογές του 2019, ο πρόεδρος του κόμματος Cristiano Ceriello θα εκλεγεί ως Ευρωβουλευτής. 

## Ελληνικό Κόμμα για τα ζώα
Το Ελληνικό Κόμμα για τα ζώα ιδρύθηκε το 2020 και αποτελεί την πρώτη παράταξη πολιτικής φιλοζωίας στην Ελλάδα.  

## Παραπομπές


## Εξωτερικοί σύνδεσμοι
*  

Κατηγορία:Πανευρωπαϊκά πολιτικά κόμματα